لونى تيونز

لونى تيونز بمعنى الالحان المجنونه (بالانجليزى: Looney Tunes) هيا سلسلة رسوم متحركه من وارنر برذرز. فضلت تتعرض فى السينمات من 1930 لحد 1969. سلسله لونى تيونز سبقت سلسلة ميرى ميلوديز الشقيقه و هيا اول سلسله رسوم متحركه سينمائيه لوارنر برذرز.

شخصيات السلسله اتعرفت بالاسم «لونى تيونز Looney Tunes» و ساعات بتتكتب غلط (لونى تونز Looney Toons).

اسم لونى تيونز هو تشابه معنوى سلسله والت ديزنى (سيلى سيمفونيز) و اللى بتعتمد على المزيكا بشكل اساسى, فكانت المزيكا اللى ف لونى تيونز مستوحاه من سجلات المزيكا المملوكه لشركة وارنر برذرز. و كانت بتتعزف فى قصص نجوم السلسله زى بوسكو و بودى, و بعد كده بدت تظهر الشخصيات التانيه المعروفين دلوقتى زى باجز بانى, دافى داك, بوركى بيج, المر فاد, سيلفستر, تويتى, مارفن ذا مارشن, تازماينيان ديفل, وايل اى. كايوتى, رود رنر, فوجهورن ليجهورن, يوسيميتى سام, بيبى لا بيو, سبيدى جونزالس و غيرهم.

كانت بتنتج السلسله ف الاساس شركه هارمن-ايزينج بكتشرز و بعدها شركو ليون شليسنجر برودكشنز من 1933 لحد 1944, و بعد ما شليسنجر باع شركته لوارنر برذرز ف سنة 1944. عشان بيستمر قسم وارنر برذرز كرتونز فى انتاج السلسله لحد 1963, و بعدها بتتعاقد شركه وارنر مع ديباتى-فريلينج انتربرايزس من 1964 لحد 1967, و بعدها رجع قسم وارنر برذرز للرسوم المتحركه للانتاج لآخر سنتين ليها و كانت تبع «وارنر برذرز-سيفن ارتس».كانت لونى تيونز السلسله الاشهر ف السينمات, و كانت بتعدى انتاجات ديزنى و شركات الانتاج التانيه.

 تاريخ 

فى الاول, كانت قصص لونى تيونز وميرى ميلوديز بتعتمد على مكتبه مزيكا شركة وارنر, كانت لونى تيونز بتحتضن عده شخصيات بيتكرر ظهورها فى اجزاء السلسله, فى نفس الوقت اللى كانت ميرى ميلوديز بتستمر فى استخدام شخصيات لمره واحده بس.كمان من سنة 1934 لحد 1943, كانت ميرى ميلوديز بيتم انتاجها بالالوان, على عكس لونى تيونز اللى كانت بتتعمل بالابيض والاسود, بعد سنة 1943, تم انتاج السلسلتين بالالوان.

فى سنه 1937, تم استخدام مزيكا «ذا ميرى-جو-راوند بروك داون The Merry-Go-Round Broke Down» من تأليف كليف فريند ودايف فرانكلين كمزيكا بدايه سلسله لونى تيونز, فى الوقت اللى استخدمت ميرى ميلوديز مزيكا «ميريلى وى رول الونغ Merrily We Roll Along» من تأليف تشارلز توبياس, موراى ننشر, وايدى كانتر كمزيكا بدايه.

فى 1930, اهتمت وارنر برذرز بانتاج سلسله رسوم متحركه موسيقيه عشان تروج لانتاجاتها الموسيقيه, تعاقدت الشركه مع ليون شليسنجر عشان ينتج الكرتون لصالح الشركه, شليسنجر كلف رودلف ايزينغ و هيو هارمن عشان ينتجوا الدفعه الاولى من السلسله, بوسكو كان شخصيه لونى تيونز الرئيسيه وظهر لاول مره سنه 1930, و بعد ما مشى هارمن وايزينغ من وارنر برذرز فى 1933 بسبب اختلاف فى الميزانيه مع شليسنجر, اخدوا معاهم كل حقوق الشخصيات والرسوم المتحركه اللى انتجوها.

بادى كان النسخه المحسنه من بوسكو, وبقا نجم لونى تيونز للسنين اللى بعدها, لكن الرسامين اللى قدموا بادى قدموا نجم تانى هو بوركى بيغ, اللى ظهر سنه 1935 مع بينز ذا كات فى كرتون ميرى ميلوديز القصير «أى هافنت جوت أ هات I haven't got a hat» من إخراج فريز فريلينغ. بعد كدة ظهر نجم تانى هو دافى داك فى سنه 1937, عشان بعده يظهر النجم الاشهر باغز بانى فى سنة 1940, باغز ظهر كثيرا فى كرتون ميرى ميلوديز الملونه, بس هو ظهر بعدها علطول فى سلسله لونى تيونز واللى بدات تتعمل بالالوان سنة 1942.

زادت شهره لونى تيونز لما ابتدا عرضها على التلفزيون بعناوين مختلفه, وبما أن الجمهور المستهدف فى التلفزيون كان شريحه الاطفال, اتحذفت كل اللقطات اللى مش مناسبه للاطفال, زى مشاهد العنف والعنصريه والشتايم.

تم إنتاج أفلام وعروض تلفزيونيه خاصه فى سنه 1970 لحد سنه 1990, زى ما ظهرت شخصيات لونى تيونز فى ادوار جانبيه فى فيلم 1988 «من ورط الارنب روجر Who Framed Roger Rabbit?», مشارك الأدوار مع المنافسين بتوعهم فى ديزنى: ميكى ماوس ودونالد داك «بطوط».فى فيلم 1996 سبيس جام. ظهر باغز بانى فى دور البطوله مع مايكل جوردان. فى فيلم يجمع التمثيل البشرى الحى مع الكرتون, قدم الفيلم شخصيه جديده هيا لولا بانى.زى ما ظهرت شخصيات السلسله فى فيلم 2003 «لونى تيونز: باك إن اكشن Looney Tunes: Back In Action».

فى عصر التلفزيون, رجعت شخصيات لونى تيونز تظهر من تانى فى مسلسلات كرتون جديده, زى مسلسل 1991 «تاز-ماينيا» (بطوله ذا تاسماينيان ديفل), ومسلسل 1995 «ذا سيفلستر اند تويتى ميستيريز» (بطوله سيلفستر وتويتى وجرانى), مسلسل 2002 «بايبى لونى تيونز», مسلسل 2003 «داك المراوغ» (بطوله دافى داك, بوركى بيغ, مارفن ذا مارشن).ظهرت الشخصيات الرئيسيه بردو فى ادوار جانبيه فى مسلسل «تاينى تون ادفنشرز» كمدرسين للجيل الجديد من شخصيات الكرتون.

ومع أن السلسله عرضها قليل على التلفزيون بسبب اصدارها على مجموعه DVD, بس هيا فضلت جزء من تاريخ الكرتون الغربى.

 قضايا 

 العنصريه 
عدد من كرتون ميرى ميلوديز ولونى تيونز فى عصر الحرب العالميه التانيه مبقتش بتتبث على التلفزيون و ينزل على شرايط DVD بسبب العنصريه ضد الامريكان الافارقه, اليابانيين, الصينيين, والالمان.حداشر عرض اتمنعوا عشان بتظهر عنصريه ضد الافارقه اتعرفت بـ«الممنوعات الاحد عشر». وزياده على كده, تم تضمين تحذير قدمته ووبى جولدبرج فى مجموعه شرايط DVD التالته, وصرحت فيه أن الكرتون المضمن هو انتاج زمانه فيه عنصريه هتكون عدوانيه الايام دى, لكن هيتم تقديمها من غير رقابه لان تعديلها يعنى رفض حقيقه وجود العنصريه قبل كده.المجموعه الرابعه والخامسه اتضمنت تحذير نصى للى قالته جولدبرج

 النسخ المتعدله 
اتعملت قضيه فى 1995 حوالين ان مجموعه ترنر إنترتينمنت أصدرت نسخ متعدله Dubbed Version من الكتير من كرتون قبل 1948, بحيث انها استبدلت لوحه نهايه الكرتون بلوحه نهايه عامه, بتعرض ادعاء لحقوق النسخ للمجموعه, بدل حقوق النسخ لوارنر برذرز.النسخ المتعدله دى مش بتمثل النسخ السينمائيه الاصليه, ومع أن وارنر برذرز حاولت على قد ما تقدر انها تضمن النسخ الاصليه فى مجموعات DVD, بس شوية منهم فضلوا وتم تضمينهم كعروض اضافيه بسبب فقدان النسخ الاصليه او عدم وجود نسخ بجوده عاليه.

 التلوين 
فى 1967, رجعت وارنر برذرز-سيفن ارتس اصدار 78 عرض بالالوان من عروض لونى تيونز بالابيض والاسود, تم تلوين العروض اطار اطار فى كوريا الجنوبيه. لكن العمليه اللى بميزانيه قليله اظهرت انتاج منخفض الجوده بسبب التلوين اليدوى.فى سنه 1990, 1992 و 1995 كررت وارنر برذرز العمليه بس بالتكنولوجيا الرقميه, فنزلت نفس ال78 عرض وعليهم 27 عرض زياده و كلهم اتعرضوا على كرتون نتورك وبومرانج

 لينكات برانيه 

 مصادر 

تصنيف:افلام باللغه الانجليزيه
تصنيف:افلام رسوم متحركه اطفال مغامرات امريكيه
تصنيف:افلام كوميديه تهريجيه
تصنيف:برامج قناه سبيستين
تصنيف:سلسله افلام اخترعت ف 1930
تصنيف:شخصيات رسوم متحركه
تصنيف:علامه تجاريه من وارنر برذرز
تصنيف:عناوين دسى كومكس
تصنيف:لونى تونز
تصنيف:مسلسلات تلفزيونيه كوميديه امريكيه
تصنيف:مسلسلات رسوم متحركه امريكيه
تصنيف:وارنر براذرز كارتونز